मुंबई. करन जौहर (44) सरोगेसी से दो जुड़वां बच्चों के सिंगल फादर बन गए हैं। इन बच्चों में एक लड़की और एक लड़का है। खुद करन जौहर ने इस खबर को कन्फर्म किया है। बेटे का नाम यश और बेटी का नाम रुही रखा है। बता दें कि करन के पिता का नाम यश जौहर था। ऐसा कहा जा रहा है कि उन्होंने अपने बेटे को अपने पिता का नाम दिया है। इन बच्चों का जन्म फरवरी में हुआ। दोनों बच्चों का जन्म 7 फरवरी को हुआ...
- न्यूज एजेंसी के मुताबिक, बच्चों के बर्थ का रजिस्ट्रेशन शुक्रवार को किया गया है। इसमें करन जौहर का नाम बच्चों के पिता के नाम के आगे लिखा है। लेकिन मां का नाम नहीं है।
- इन दोनों का जन्म 7 फरवरी को अंधेरी के मसरानी हॉस्पिटल में हुआ है। बता दें कि शाहरुख के बेटे अबराम का जन्म भी इसी हॉस्पिटल में हुआ था। अबराम जून 2013 में पैदा हुए थे।
करन ने कहा- मेरे बच्चे, मेरी लाइफलाइन
- करन ने एक स्टेटमेंट जारी कर कहा- "मैं अपने जीवन में दो बहुत ही खूबसूरत मेहमानों के आने की बात शेयर कर खुशी महसूस कर रहा हूं। रुही और यश मेरी बच्चे और लाइफलाइफ हैं।
- "मैं इन बच्चों का पिता बनकर बहुत ही खुशी महसूस कर रहा हूं और मैं मेडिकल साइंस के चमत्कार के मदद से तहेदिल से इस दुनिया में इनका स्वागत करता हूं।"
- " मैंने पिता बनने का फैसला करने के पहले खुद को मेंटली, फिजिकली और इमोशनली तैयार किया था। साथ ही यह खुद से तय किया था कि उन्हें मुझसे बिना शर्त प्यार और देखभाल मिलेगी।"
- "मैं बताना चाहता हूं कि मेरे बच्चे ही मेरी दुनिया और प्रायोरिटी हैं।"
रजिस्ट्रेशन के वक्त नाम नहीं बताए
- बीएमसी के अफसर के मुताबिक, अभी दोनों बच्चों के नाम तय नहीं हुए हैं। फिलहाल बर्थ रिकॉर्ड में इनका नाम बेबी बॉय और बेबी गर्ल लिखा गया है।
करन ने हाल में पिता बनने की इच्छा जताई थी
- करन जौहर ने हाल ही में अपनी ऑटोबायोग्राफी एन अनसूटेबल बॉय लॉन्च की थी। इस दौरान उन्होंने बच्चे अडॉप्ट करने या सरोगेसी से बच्चे पैदा करने की बात कही थी।
- उन्होंने तब कहा था- "मेरे पास देने को बहुत प्यार है और मैं पिता बनना चाहता हूं। मैं यह नहीं कह सकता कि यह कब और कैसे होगा।"
तुषार कपूर भी बने हैं सिंगल डैड
- तुषार कपूर भी पिछले साल सिंगल फादर बने थे। सिंगल पेरेंट बनने के लिए उन्होंने भी सरोगेसी की मदद ली थी।
- बेटे का नाम लक्ष्य रखा। लक्ष्य का जन्म जसलोक हॉस्पिटल एंड रिसर्च सेंटर में हुआ।
- तुषार ने बताया था, "लक्ष्य का पिता बन मैं बहुत खुश हूं। अब वह मेरी जिंदगी में खुशियां लाएगा। भगवान की कृपा और डॉक्टरों की बेहतरीन टीम की मदद से अब ऐसे लोग भी पेरेंट्स बन सकते हैं जो सिंगल हैं।"
- जीतेंद्र और शोभा कपूर ने कहा था, "हम दोनों लक्ष्य के दादा-दादी बनकर काफी खुश हैं। तुषार के इस डिसीजन में हम उसे पूरी तरह सपोर्ट करते हैं। निश्चित रूप से यह भगवान का आशीर्वाद है।"
क्या है सरोगेसी?
- सरोगेसी में तीन लोग शामिल होते हैं। कुछ कपल्स कई कारणों से मां-पिता नहीं बन पाते। ऐसे मामले भी सामने आए जब महिला की उम्र ज्यादा होने के कारण या किसी एक्सीडेंट की वजह से वो मां नहीं बन पाई।
- इन हालात में ये कपल्स तीसरी महिला की मदद लेते हैं। आईवीएफ टेक्नोलॉजी के जरिए पति के स्पर्म और पत्नी के एग्स से बना एंब्रियो तीसरी महिला की कोख में इंजेक्ट किया जाता है। इससे जो बच्चा जन्म लेता है उसका डीएनए, सरोगेसी कराने वाले कपल का ही होता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva